
22 DR.31.3.2006 

 

Bagi pihak rakan-rakan anggota Jemaah Menteri dan anggota pentadbiran 
kerajaan seluruhnya, kami membuat pernyataan menyambut rencana besar ini dengan 
penuh rasa tanggungjawab serta komitmen yang tinggi....  

[Tepuk] 

 Untuk itu, kami semua berazam untuk bekerja sebagai satu pasukan yang padu, di 
bawah pimpinan Yang Amat Berhormat Perdana Menteri bagi mencapai maksud yang 
murni ini....  

[Tepuk] 

Saya percaya  Ahli-ahli Yang Berhormat sama ada rakan di sebelah sini, mahupun 
taulan di seberang sana...  

 [Dewan riuh] 

 Datuk Haji Mohamad bin Haji Aziz [Sri Gading]:  Dia tidak mahu sokong. 

Dato’ Sri Mohd Najib bin Tun Haji Abdul Razak: ...Akan sama-sama mendukung 
gagasan besar ini, demi kepentingan rakyat dan negara.   

Tuan Yang di-Pertua, saya juga penuh yakin bahawa rakyat Malaysia akan turut 
sama menyambut seruan Yang Amat Berhormat Perdana Menteri demi membina tamadun 
dan menjulang martabat bangsa...  

[Tepuk] 

Dengan berpandukan lima teras Misi Nasional yang telah digariskan, Yang Amat 
Berhormat Perdana Menteri telah menyediakan satu tapak lonjakan fasa baru dalam meniti 
arus perubahan yang besar demi mengangkat martabat bangsa Malaysia.... 

[Tepuk  

Kita bertekad menjadi sebuah negara maju dalam tempoh lima belas tahun yang 
akan datang, sejajar dengan Wawasan 2020.   

Tuan Yang di-Pertua, kita bersyukur kerana sehingga ke hari ini Malaysia telah 
dapat menjana pertumbuhan ekonomi yang pesat dan lestari.  Ini hasil daripada kepimpinan 
negara yang berpandangan jauh dan rakyat yang gigih.  Oleh yang demikian, kita perlu 
terus memastikan pertumbuhan ekonomi terus kekal, hebat dan mantap barulah hasil 
pertumbuhan ini dapat diagihkan antara kaum, antara wilayah, di desa mahupun di kota.  
Jelaslah pembangunan yang seimbang dan peningkatan kualiti hidup rakyat yang 
berterusan hanya dapat lahir apabila ekonomi kita terus berkembang pesat.   

 Jadinya peruntukan pembangunan sebanyak RM200 bilion, serta RM20 bilion, 
pembiayaan melalui inisiatif, pembiayaan swasta ataupun PFI adalah berupa pemangkin 
kepada perkembangan ekonomi bagi menjana pertumbuhan dengan pengagihan yang lebih 
adil dan saksama.  Suka saya jelaskan di sini, bahawa di samping peruntukan kerajaan 
begitu besar, jana kuasa ekonomi negara tetap ditunjangi pelaburan sektor swasta baik dari 
dalam mahupun dana dari luar negara.   

 Oleh itu kerajaan menyeru agar peniaga dan pelabur tempatan dan luar negara 
mengambil tempat sebagai penggerak utama kepada usaha kita menambah nilai khazanah 
dan kekayaan negara.   

Tuan Yang di-Pertua, jelasnya Rancangan Malaysia Kesembilan ini bukan hanya 
memberi pertimbangan kepada ekonomi mikro, bahkan nikmatnya bakal melimpah hingga 
ke insan kerdil yang daif di setiap pelosok tanah air.  Ini menjadi agenda penting kita dalam 
usaha membasmi separuh daripada kadar kemiskinan keseluruhan rakyat Malaysia.   

 Lanjutan daripada itu sebenarnya rancangan kita lebih hebat adalah untuk 
menghapuskan kemiskinan tegar menjelang tahun 2010 nanti.  Dalam hal ini, kerajaan 
bertekad bahawa tiada seorang pun rakyat Malaysia akan ketinggalan dalam arus perdana 
pembangunan negara apabila selesai terlaksananya Rancangan Malaysia Kesembilan 
kelak. Kita berazam agar kemunduran dan kemiskinan akan semakin hilang dari bumi 



Bagi pihak rakan-rakan anggota Jemaah Menteri dan anggota pentadbiran kerajaan seluruhnya, kami membuat pernyataan menyambut rencana besar ini dengan penuh rasa tanggungjawab serta komitmen yang tinggi.... [Tepuk]. Untuk itu, kami semua berazam untuk bekerja sebagai satu pasukan yang padu, di bawah pimpinan Yang Amat Berhormat Perdana Menteri bagi mencapai maksud yang murni ini.... [Tepuk]. Saya percaya Ahli-ahli Yang Berhormat sama ada rakan di sebelah sini, mahupun taulan di seberang sana... [Dewan riuh]. Datuk Haji Mohamad bin Haji Aziz [Sri Gading]: Dia tidak mahu sokong. Dato' Sri Mohd Najib bin Tun Haji Abdul Razak: ...Akan sama-sama mendukung gagasan besar ini, demi kepentingan rakyat dan negara. Tuan Yang di-Pertua, saya juga penuh yakin bahawa rakyat Malaysia akan turut sama menyambut seruan Yang Amat Berhormat Perdana Menteri demi membina tamadun dan menjulang martabat bangsa... [Tepuk]. Dengan berpandukan lima teras Misi Nasional yang telah digariskan, Yang Amat Berhormat Perdana Menteri telah menyediakan satu tapak lonjakan fasa baru dalam meniti arus perubahan yang besar demi mengangkat martabat bangsa Malaysia.... [Tepuk. Kita bertekad menjadi sebuah negara maju dalam tempoh lima belas tahun yang akan datang, sejajar dengan Wawasan 2020. Tuan Yang di-Pertua, kita bersyukur kerana sehingga ke hari ini Malaysia telah dapat menjana pertumbuhan ekonomi yang pesat dan lestari. Ini hasil daripada kepimpinan negara yang berpandangan jauh dan rakyat yang gigih. Oleh yang demikian, kita perlu terus memastikan pertumbuhan ekonomi terus kekal, hebat dan mantap barulah hasil pertumbuhan ini dapat diagihkan antara kaum, antara wilayah, di desa mahupun di kota. Jelaslah pembangunan yang seimbang dan peningkatan kualiti hidup rakyat yang berterusan hanya dapat lahir apabila ekonomi kita terus berkembang pesat. Jadinya peruntukan pembangunan sebanyak RM200 bilion, serta RM20 bilion, pembiayaan melalui inisiatif, pembiayaan swasta ataupun PFI adalah berupa pemangkin kepada perkembangan ekonomi bagi menjana pertumbuhan dengan pengagihan yang lebih adil dan saksama. Suka saya jelaskan di sini, bahawa di samping peruntukan kerajaan begitu besar, jana kuasa ekonomi negara tetap ditunjangi pelaburan sektor swasta baik dari dalam mahupun dana dari luar negara. Oleh itu kerajaan menyeru agar peniaga dan pelabur tempatan dan luar negara mengambil tempat sebagai penggerak utama kepada usaha kita menambah nilai khazanah dan kekayaan negara. Tuan Yang di-Pertua, jelasnya Rancangan Malaysia Kesembilan ini bukan hanya memberi pertimbangan kepada ekonomi mikro, bahkan nikmatnya bakal melimpah hingga ke insan kerdil yang daif di setiap pelosok tanah air. Ini menjadi agenda penting kita dalam usaha membasmi separuh daripada kadar kemiskinan keseluruhan rakyat Malaysia. Lanjutan daripada itu sebenarnya rancangan kita lebih hebat adalah untuk menghapuskan kemiskinan tegar menjelang tahun 2010 nanti. Dalam hal ini, kerajaan bertekad bahawa tiada seorang pun rakyat Malaysia akan ketinggalan dalam arus perdana pembangunan negara apabila selesai terlaksananya Rancangan Malaysia Kesembilan kelak. Kita berazam agar kemunduran dan kemiskinan akan semakin hilang dari bumi.